Hector Timerman

Hector Timerman, vulgo plene Héctor Marcos Timerman (in urbe Boni Aëris natus die 16 Decembris 1953; die 30 Decembris 2018 mortuus) fuit legatus et politicus Argentinae.

Hector Timerman filius fuit Iacobi Timerman qui, director diarii La Opinión, anno 1977 incarceratus et cruciatus est sub regimine Georgii Raphaelis Videlae. Hector anno insequenti profugus urbem Novum Eboracum petivit ubi civitatem Americanam accepit, apud universitatem Columbiae studuit, diurnarius operam dedit, uxorem Annabellam Selecki duxit filiamque Iordanam genuit, parentibus eisdem annis in Israële exsules degentibus. Patre iam anno 1984, Hector anno 1989 ad Argentinam revenit, ubi diurnarius tam libellorum quam programmatum televisificorum pro iuribus humanis operam dedit. Iussu praesidis Christinae de Kirchner munus consulis generalis Argentinensis apud Novum Eboracum mense Iulio 2004 suscepit, civitatemque Americanam recusavit. A mense Decembri 2007 Vasingtoniae legatus Argentinensis meruit iuxta regimen Civitatum Foederatarum. Cancellario vel ministro rerum externarum Georgio Taiana subito demisso, Hector Timerman eo successor meruit a die 22 Iunii 2010 ad 10 Decembris 2015, Christina Fernández de Kirchner praeside.

 Scripta 
 "In the Name of My Father I Cannot Forgive" in The Nation (17 Octobris 2002)

 Bibliographia 
 "Timerman dirigió un diario que defendía la dictadura" in Perfil (3 Novembris 2007)
 "Timerman será el nuevo canciller" in Clarín (18 Iunii 2010)

 Nexus externi 

 Curriculum vitae olim apud ministerium rerum externarum divulgatum

Categoria:Alumni Universitatis Columbiae
Categoria:Diurnarii Argentinae
Categoria:Diurnarii Civitatum Foederatarum
Categoria:Legati Argentinae
Categoria:Ministri rerum externarum
Categoria:Politici Argentinae